**ΑΡΣΗ ΥΠΟΘΗΚΩΝ & ΠΡΟΣΗΜΕΙΩΣΕΩΝ τ. ΟΕΚ (ΟΑΕΔ)**

**(οδηγός για συμβολαιογράφους & δικηγόρους δικαιούχων)**

|  |
| --- |
| **ΔΙΚΑΣΙΜΟΙ ΜΑΡΤΙΟΥ – ΑΠΡΙΛΙΟΥ – ΜΑΪΟΥ 2019** |

1. O τ. ΟΕΚ προς εξασφάλιση των απαιτήσεών του, ενέγραφε υποθήκες με δανειστικά συμβολαιογράφων και προσημειώσεις υποθηκών με δικαστικές αποφάσεις. Τα βάρη αυτά αίρονται με τον τρόπο που εγγράφηκαν.
2. Επί των υποθηκών αναλαμβάνει αποκλειστικά συμβολαιογράφος ενώπιον του Προϊσταμένου ΚΠΑ2 ΟΑΕΔ, στην περιφέρεια του οποίου βρίσκεται το υποθηκοφυλακείο που ενεγράφη η υποθήκη.
3. Επί των προσημειώσεων:
   1. Εκτός Αττικής : τυπική αντιδικία με κοινοποίηση στον “αντίδικο” ΟΑΕΔ που διασταυρώνει τα στοιχεία και εφόσον το δάνειο έχει εξοφληθεί δεν παρίσταται. Να μη ζητηθεί δικαστική δαπάνη.
   2. Στην Αθήνα: γίνεται κατάθεση αιτήσεως με γραμμάτιο ΔΣΑ και ορισμός δικασίμου.
   3. Στον Πειραιά: κατευθείαν κατάθεση και συζήτηση την ίδια ημέρα.
4. Τη μέριμνα και ευθύνη για τα έγγραφα την έχει αποκλειστικά ο δικηγόρος του δικαιούχου, η παράσταση του οποίου είναι υποχρεωτική από την Δικονομία.
5. Ο Δικαστής θα ζητήσει την απόφαση εγγραφής προσημείωσης με τόμο και αριθμό. Στις υπό κτηματογράφηση περιοχές, ο δικαστής θα ζητήσει έγγραφο του Γραφείου Κτηματογράφησης με αριθμό ΚΑΕΚ. Αν λειτουργεί κανονικά κτηματολόγιο ζητεί έγγραφο με ΚΑΕΚ. Ορισμένοι δικαστές ζητούν περιγραφή του ακινήτου, ενώ άλλοι δεν ζητούν. Ο δικηγόρος ΟΑΕΔ δεν θα ζητήσει τίποτε σχετικό.
6. Ο δικηγόρος του ΟΑΕΔ θα ταυτοποιήσει το πρόσωπο του αιτούντος με το πρόσωπο του αναφερομένου στο απόσπασμα πρακτικού ΔΣ/ΟΑΕΔ το οποίο παραδόθηκε στον δικαιούχο. Πρέπει να το έχετε ΑΠΑΡΑΙΤΗΤΑ μαζί σας, άλλως δεν προχωρεί η διαδικασία. Συνιστάται να έχετε επίσης μαζί σας και αντίγραφα του σχεδίου της δικαστικής απόφασης που θα έχετε ετοιμάσει για την άρση της προσημείωσης.
7. **Δικάσιμοι:**

**Αθήνα**: 26 Μαρτίου, 01 Απριλίου, 09 Απριλίου, 15 Απριλίου, 18 Απριλίου, 08 Μαΐου και 17 Μαΐου 2019.

**Πειραιάς**: 03 Απριλίου 2019.

|  |
| --- |
| **Προσοχή: στην Αθήνα απαιτείται προκατάθεση της αίτησης** |

----------------------------------------------------------------------------------------------------------------

**ΥΠΟΔΕΙΓΜΑΤΑ\***

**Ι. ΑΙΤΗΣΗ ΓΙΑ ΤΗΝ ΑΝΑΚΛΗΣΗ ΤΗΣ ΔΙΚΑΣΤΙΚΗΣ ΑΠΟΦΑΣΗΣ,**

**ΔΥΝΑΜΕΙ ΤΗΣ ΟΠΟΙΑΣ ΕΝΕΓΡΑΦΗ Η ΠΡΟΣΗΜΕΙΩΣΗ**

**ΙΙ. ΣΧΕΔΙΟ ΔΙΚΑΣΤΙΚΗΣ ΑΠΟΦΑΣΗΣ ΓΙΑ ΤΗΝ ΑΡΣΗ ΤΗΣ**

**ΠΡΟΣΗΜΕΙΩΣΗΣ**

**ΙΙΙ. ΑΙΤΗΣΗ ΣΤΟ ΥΠΟΘΗΚΟΦΥΛΑΚΕΙΟ**

*\* Τα υποδείγματα δεν έχουν συνταχθεί από τον ΟΑΕΔ. Λόγω, όμως, της επανειλημμένης*

*χρήσης αυτών στην πρακτική, παρατίθενται προς διευκόλυνση των δικηγόρων.*

|  |
| --- |
| **Ι. ΑΙΤΗΣΗ ΓΙΑ ΤΗΝ ΑΝΑΚΛΗΣΗ ΤΗΣ ΔΙΚΑΣΤΙΚΗΣ ΑΠΟΦΑΣΗΣ,**  **ΔΥΝΑΜΕΙ ΤΗΣ ΟΠΟΙΑΣ ΕΝΕΓΡΑΦΗ Η ΠΡΟΣΗΜΕΙΩΣΗ** |

ΔΕΚΤΗ …/…/2019 Συναινεί ο καθού

**ΕΝΩΠΙΟΝ ΤΟΥ ΜΟΝΟΜΕΛΟΥΣ ΠΡΩΤΟΔΙΚΕΙΟΥ ΑΘΗΝΩΝ**

**Α Ι Τ Η Σ Η**

**(ΑΝΑΚΛΗΣΗΣ AΠΟΦΑΣΗΣ)**

Χ.Ψ. ……….. του ………. και της ……….., κάτοικος Αχαρνών Αττικής, οδός ……………… αριθμός 75, κάτοχος του υπ’ αριθμ ………………6 Δ.Α.Τ του Τ.Α Αχαρνών και ΑΦΜ ………………. η οποία παραστάθηκε δια του πληρεξουσίου Δικηγόρου ……………..

**Κ Α Τ Α**

**Tου Οργανισμού Απασχόλησης Εργατικού Δυναμικού [Ο.Α.Ε.Δ**], ΑΦΜ:090010376 -Δ.Ο.Υ. Π. ΦΑΛΗΡΟΥ ο οποίος **δυνάμει του ν. 4144/2013 άρθρο 35 παρ. 1 & 2 (ΦΕΚ 88/2013),** κατέστη καθολικός διάδοχος και υπεισήλθε σε όλα τα δικαιώματα και τις υποχρεώσεις του καταργηθέντος από 14.02.2012, με την παρ. 6 του άρθρου 1 του ν. 4046/2012 νομικού προσώπου Δημοσίου Δικαίου με την επωνυμία **«Οργανισμός Εργατικής Κατοικίας» [Ο.Ε.Κ]** όπως νόμιμα εκπροσωπείται, τον οποίο εκπροσώπησε ο πληρεξούσιος ο πληρεξούσιος Δικηγόρος του ΟΑΕΔ …………………………. (Α.Μ./Δ.Σ.Α.), δυνάμει του υπ’ αριθμ. 707/2015 πληρεξουσίου της Συμβ/φου Αθηνών Αικατερίνης Πεζιρκιανίδου.

\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.-** Δυνάμει της υπ’ αριθ. ……………….απόφασης του Δικαστηρίου Αυτού χορηγήθηκε στον ήδη καταργηθέντα ως κατωτέρω Οργανισμό το δικαίωμα να εγγράψει προσημείωση υποθήκης για ποσό……………. δρχ.στο παρακάτω ακίνητο της αιτούσης και συγκεκριμένα: Το υπό στοιχεία Δέλτα δύο (Δ-2) διαμέρισμα του τετάρτου (Δ') υπέρ το ισόγειο ορόφου μίας πολυκατοικίας, που βρίσκεται στον Δήμο Αχαρνών, στη θέση ………… και επί της οδού …………………, αριθμός …. και αποτελεί αυτοτελή και ανεξάρτητη ιδιο­κτησία σύμφωνα με την υπ’ αριθμόν …………. πράξη σύστασης οριζόντιας ιδιοκτησίας και κανονισμού πολυκατοικίας της συμβολαι­ογράφου………………………………., αποτελείται από ένα σαλόνι, μαγειρείο, λουτρό, δύο κοιτώνες, διάδρομο και εξώστη επί της προσόψεως και εξώστη στον πίσω ακάλυπτο χώρο του οικο­πέδου, έχει επιφάνεια ……… τετραγωνικά μέτρα, όγκο ιδιόκτητο ………… κυβικά μέτρα, αναλογία όγκου κοινοχρήστων …………. κυβικά μέτρα, δηλαδή συνολικό όγκο μέτρα κυβικά ……………., ποσοστό συνι­διοκτησίας εξ αδιαιρέτου επί του όλου οικοπέδου……………., συμμετέ­χει στις δαπάνες κοινοχρήστων, επισκευής προσόψεως, κήπου κατά……………, στις δαπάνες ανελκυστήρα κατά …………, αναλογία θερμάν­σεως ΕΙ κατά …………. και Ρ1 ……….. σύμφωνα με τη μελέτη του μηχα­νολόγου και το προεδρικό διάταγμα 07.11.1985 ΦΕΚ 631 και έχει ψή­φους …. σε σύνολο 1000 στις συνελεύσεις της πολυκατοικίας και συνορεύει Βόρεια με ιδιοκτησία ομόρου κτιρίου, Βορειοδυτικά με ακάλυπτο χώρο ομόρων ιδιοκτησιών, Νότια και Νοτιοδυτικά με ακά­λυπτο χώρο οικοπέδου, βεράντα διαμερίσματος ένα (1), φρεάτιο α­νελκυστήρα, κεντρικό κλιμακοστάσιο, πλατύσκαλο και διαμέρισμα ένα (1), Δυτικά με φρεάτιο ανελκυστήρα, κεντρικό κλιμακοστάσιο, βεράντα και πέραν αυτής με ακάλυπτο χώρο οικοπέδου και Ανατολι­κά με κεντρικό κλιμακοστάσιο, φρεάτιο ανελκυστήρα, βεράντα και πέραν αυτής με ακάλυπτο χώρο οικοπέδου και προκηπίου της οδού …………... Η πολυκατοικία όπου το ανωτέρω διαμέρισμα είναι χτισμένη σε οικόπεδο εκτάσεως 398,2867 τετραγωνικά μέτρα και φαίνεται με τα κεφαλαία αλφαβητικά στοιχεία Α-Β-Γ-Δ-Ε-Ζ-Η-Α στο από Σεπτεμβρίου ………… τοπογραφικό διάγραμμα του πολιτικού μηχανικού ………………., το οποίο έχει προσαρτηθεί στο υπ’ αριθμόν …………. συμβόλαιο της συμβολαιογράφου Αθηνών ………………………………..και σύμφωνα με αυτό συνορεύει Ανα­τολικά επί πλευράς Α-Β προσώπου μήκους μέτρων 9,10 με την οδό ……………………… πλάτους μέτρων 8, Νότια με πλευρά Α-Η μή­κους μέτρων 11,15 με ιδιοκτησία …………………, Νοτιοανατο­λικά με πλευρά Η-Ζ μήκους μέτρων 16,97 με ιδιοκτησία…………………., Νοτιοδυτικά με πλευρά Ζ-Ε μήκους μέτρων 14,30 με ιδιο­κτησία αγνώστου, Βορειοδυτικά με πλευρά Δ-Ε μήκους μέτρων 10,52 με ιδιοκτησία αγνώστου και Βόρεια εν μέρει και με πλευρά Γ-Δ μή­κους μέτρων 7,48 και εν μέρει και με πλευρά Β-Γ μήκους μέτρων 21,05 με ιδιοκτησία ……………………….

Το άνω διαμέρισμα περιήλθε στην καθ’ ης εξ αγοράς δυνάμει του υπ' αριθμόν ……….. συμβολαίου της συμβολαιογράφου……………………, μεταγεγραμμένο στα βιβλία μεταγρα­φών του Υποθηκοφυλακείου Αχαρνών, στον τόμο ……, με αριθμό ……

**2. -**Ήδη και δεδομένου ότι το ως άνω χορηγηθέν δάνειο **εξοφλήθηκε** συντρέχει νόμιμος λόγος κατ’ άρθρο 1323 Κ.Πολ.Δ. ανακλήσεως της ανωτέρω απόφασης που διετάχθη η εγγραφή προσημείωσης υποθήκης στο ακίνητό μου, με σκοπό την εξάλειψή της, στην οποία συναινεί ο καθού Οργανισμός όπως νόμιμα εκπροσωπείται.

**ΓΙΑ ΤΟΥΣ ΛΟΓΟΥΣ ΑΥΤΟΥΣ**

**ΖΗΤΟΥΜΕ**

Να γίνει δεκτή η αίτησή μας.

Να **ανακληθεί η υπ’ αριθμ …………** **απόφαση του Μονομελούς Πρωτοδικείου Αθηνών.**

Αθήνα, ……………

Ο ΠΛΗΡΕΞΟΥΣΙΟΣ ΔΙΚΗΓΟΡΟΣ

|  |
| --- |
| **ΙΙ. ΣΧΕΔΙΟ ΔΙΚΑΣΤΙΚΗΣ ΑΠΟΦΑΣΗΣ** |
| **ΓΙΑ ΤΗΝ ΑΡΣΗ ΤΗΣ ΠΡΟΣΗΜΕΙΩΣΗΣ** |

**ΠΡΩΤΟΔΙΚΕΙΟ ΑΘΗΝΩΝ**

**Διαδικασία Ασφαλιστικών Μέτρων**

**Αριθμός Αποφάσεως**

**..………../2019**

**ΤΟ ΜΟΝΟΜΕΛΕΣ ΠΡΩΤΟΔΙΚΕΙΟ ΑΘΗΝΩΝ**

Αποτελούμενο από τ……………………………………………….τ…. οποί… όρισε ο Πρόεδρος του Τριμελούς Συμβουλίου Διοικήσεως του Πρωτοδικείου Αθηνών.

Συνεδρίασε δημόσια στις …… στο ακροατήριό του χωρίς τη σύμπραξη γραμματέα.

Για να δικάσει την υπόθεση μεταξύ των:

Χ.Ψ. ……………. του ………… και της ……………, κατοίκου Αχαρνών Αττικής, οδός ………………., κατόχου του υπ’ αριθμ ………….. Δ.Α.Τ του Τ.Α Αχαρνών, ΑΦΜ ………….. η οποία παραστάθηκε δια του πληρεξουσίου Δικηγόρου…………

**Κ Α Τ Α**

**Tου Οργανισμού Απασχόλησης Εργατικού Δυναμικού [Ο.Α.Ε.Δ**], ο οποίος **δυνάμει του ν. 4144/2013 άρθρο 35 παρ. 1 & 2 (ΦΕΚ 88/2013),** κατέστη καθολικός διάδοχος και υπεισήλθε σε όλα τα δικαιώματα και τις υποχρεώσεις του καταργηθέντος από 14.2.2012 με την παρ. 6 του άρθρου 1 του ν. 4046/2012 νομικού προσώπου Δημοσίου Δικαίου με την επωνυμία **«Οργανισμός Εργατικής Κατοικίας» [Ο.Ε.Κ]** όπως νόμιμα εκπροσωπείται, τον οποίο εκπροσώπησε ο πληρεξούσιος Δικηγόρος του………………………………………….., δυνάμει του υπ’ αριθμ. …………….. πληρεξουσίου της Συμβ/φου Αθηνών …………………………………..

Η αιτούσα ζητά να γίνει δεκτή η αίτησή της που κατατέθηκε στο Δικαστήριο αυτό με αριθμό εκθέσεως καταθέσεως δικογράφου…………/2019 και προσδιορίσθηκε για την ανωτέρω δικάσιμο.

Κατά τη συζήτηση της υποθέσεως οι πληρεξούσιoι δικηγόροι ανέπτυξαν τους ισχυρισμούς τους και ζήτησαν να γίνουν δεκτοί.

**ΑΦΟΥ ΜΕΛΕΤΗΣΕ ΤΗ ΔΙΚΟΓΡΑΦΙΑ**

**ΣΚΕΦΤΗΚΕ ΚΑΤΑ ΤΟ ΝΟΜΟ**

Η αιτούσα ζητά ως ασφαλιστικό μέτρο να ανακληθεί η υπ’ αριθμ. ………………απόφαση του Δικαστηρίου Αυτού με την οποία είχε χορηγηθεί στον Οργανισμό Εργατικής Κατοικίας (Ο.Ε.Κ.) το δικαίωμα να εγγράψει προσημείωση υποθήκης σε ακίνητό της προς εξασφάλιση απαιτήσεώς του εις βάρος της αιτούσης, για το λόγο ότι έχει ήδη εξοφληθεί η απαίτησή της.

Η αίτηση παραδεκτά εισάγεται για να συζητηθεί ενώπιον αυτού του Δικαστηρίου κατά τη διαδικασία των ασφαλιστικών μέτρων και είναι νόμιμη. Στηρίζεται στις διατάξεις των άρθρων 696 παρ. 3 ΚπολΔ και 1323 ΑΚ όπως τα τελευταία ισχύουν μετά την αντικατάστασή τους από το άρθρο 56 παρ. 2 και 3 του ΕισΝΚΠολΔ.

Πρέπει επομένως να γίνει δεκτή ως βάσιμη κατ’ ουσίαν, διότι πράγματι η αιτούσα, έχει εξοφλήσει την απαίτηση για την οποία έγινε η εγγραφή της προσημείωσης, γεγονός για το οποίο συναινεί ο καθού, ο οποίος **δυνάμει του ν. 4144/2013 (ΦΕΚ 88/2013) άρθρο 35 παρ. 1 & 2,** κατέστη καθολικός διάδοχος και υπεισήλθε σε όλα τα δικαιώματα και τις υποχρεώσεις του καταργηθέντος από 14.2.2012 με την παρ. 6 του άρθρου 1 του ν. 4046/2012 νομικού προσώπου Δημοσίου Δικαίου με την επωνυμία **«Οργανισμός Εργατικής Κατοικίας» [Ο.Ε.Κ]** όπως νόμιμα εκπροσωπείται

**ΓΙΑ ΤΟΥΣ ΛΟΓΟΥΣ ΑΥΤΟΥΣ**

Δικάζει κατ’ αντιμωλία των διαδίκων.

Δέχεται την αίτηση.

Ανακαλεί την υπ’ αριθ. ……………….απόφαση του Μονομελούς Πρωτοδικείου Αθηνών δυνάμει της οποίας είχε χορηγηθεί στον καταργηθέντα Οργανισμό Εργατικής Κατοικίας ως ανωτέρω το δικαίωμα να εγγράψει προσημείωση υποθήκης επί του ακινήτου της αιτούσης, που περιγράφεται στην παραπάνω απόφαση που ανακαλείται με ΚΑΕΚ ……………

Κρίθηκε, αποφασίσθηκε και δημοσιεύθηκε σε έκτακτη δημόσια συνεδρίαση στην Αθήνα στις ………….

Ο/Η ΔΙΚΑΣΤΗΣ Για τη δημοσίευση

Η Γραμματέας

|  |
| --- |
| **ΙΙΙ. ΑΙΤΗΣΗ ΣΤΟ ΥΠΟΘΗΚΟΦΥΛΑΚΕΙΟ** |

|  |  |
| --- | --- |
| **ΑΙΤΗΣΗ**  Χ.Ψ. του ………. και της ……….., κατοίκου Αχαρνών Αττικής, οδός …………. αριθμός ……………. | **ΠΡΟΣ ΤΟ**  **ΥΠΟΘΗΚΟΦΥΛΑΚΕΙΟ ΑΧΑΡΝΩΝ**   * **Υποβάλλω** συνημμένα κεκυρωμένο αντίγραφο της υπ’ αριθμόν ……………/2019 απόφασης του Μονομελούς Πρωτοδικείου Αθηνών, με την οποία **ανακλήθηκε** η υπ’ αριθμόν ………………απόφαση του ιδίου Δικαστηρίου και παρακαλώ δυνάμει της συνημμένης αυτής ……………… αποφάσεως του Μονομελούς Πρωτοδικείου Αθηνών (Τμήμα Ασφαλιστικών Μέτρων) να προβείτε στην εξάλειψη προσημείωσης υποθήκης η οποία έχει εγγραφεί στα βιβλία Υποθηκών του Υποθηκοφυλακείου σας δυνάμει της υπ’ αρ. …………….. επί του περιγραφομένου στην απόφαση που ανεκλήθη και στην περίληψη ακινήτου ιδιοκτησίας μου και να μου χορηγήσετε το σχετικό πιστοποιητικό εξάλειψης αυτής.   Με τιμή  Ο ΑΙΤΩΝ/Η ΑΤΟΥΣΑ |